एसएसबी ने संबलपुर को दिया सबमर्सिबल और टंकी
भानुप्रतापपुर| एसएसबी 33 वीं बटालियन केंवटी ने ग्राम संबलपुर के चांदनी चौक में सबमर्सिबल पंप लगाकर पानी टंकी निर्माण कर ग्राम पंचायत को सौंपा।
इस दौरान कमांडेंट वासुपल्ली भोगराजू ने कहा कि हमारा उद्देश्य सुरक्षा के साथ कुछ जरूरतों को गांवों में पूरा करना चाहते हैं। इसी के तहत संबलपुर को यह समर्पित कर रहे हैं। सरपंच अनिता रावटे ने कहा कि चांदनी चौक में पेयजल की बहुत जरूरत थी, जो एसएसबी के सौजन्य से दूर हो गई। इस अवसर पर पुखराज बोथरा, उप सरपंच तिलक देवांगन, वार्ड पंच वीणा चुरेंद्र, कौशिल्या टांडिया, चैतराम आदि उपस्थित थे।
हवेचुर में बीएसएफ ने लगवाई सोलर लाइट
अंतागढ़। सशस्त्र सीमा बल 33 वीं वाहिनी बर्रेबेड़ा ने ग्राम हवेचुर के सामुदायिक एकता भवन परिसर में शनिवार को सिविक एक्शन प्रोग्राम का आयोजन किया। इस दौरान सोलर लाइट और वेटिंग रूम के पास सबमर्सिबल पंप का शुभारंभ एसएसबी द्वितीय कमान अधिकारी बीपीएस नेगी ने किया। नेगी ने कहा कि गांव के पटेल व सरपंच ने पानी की समस्या से अवगत कराया था। हम गांव में और भी कई समस्याएं है, जिनका प्रकलन तैयार कर शासन को भेज चुके हैं। स्वीकृति मिलते ही निर्माण कराया जाएगा। रेलवे की सुरक्षा के साथ अन्य समस्याओं का निदान भी किया जाएगा।
hin_Deva hin_Deva hin_Deva bho_Deva hin_Deva